Pu'er dyrkes i det området i sørvestre Kina der tetreet opprinnelig vokste vilt og har en svært lang historie. Tradisjonelt har pu'er vært en billig brikkete som ble drukket lokalt og ble solgt blant folk i det vestre Kina. Men siden 1980-årene har den fått rykte på seg for å være uvanlig helsebringende og prisen har steget kraftig, likesom etterspørselen og produksjonen. Den rike provinsen Guangdong står i dag (2009) for det største konsumet, men også eksporten til utlandet har tiltatt.